0
ସେୟାର
ମୁମ୍ବାଇ: ବଲିଉଡର ଲୋକପ୍ରିୟ ଅଭିନେତ୍ରୀ ମନୀଷା କୋଇରାଲା ନିଜର ପୁସ୍ତକ ‘ହିଲ୍‌ଡ:ହାଓ କ୍ୟାନସର୍‌ ଗେଭ୍‌ ମି ନ୍ୟୁ ଲାଇଫ୍‌’ରେ କେତେକ ଅଜଣା କଥା ସାମ୍ନାକୁ ଆଣିଛନ୍ତି। ସେ କିଭଳି କର୍କଟ ରୋଗ ସହିତ ଲଢ଼ି ନୂଆ ଜୀବନ ପାଇଥିଲେ,ସେହି ପ୍ରସଙ୍ଗକୁ ଏଥିରେ ମୁଖ୍ୟତଃ ସ୍ଥାନ ଦିଆଯାଇଛି।
ମନୀଷା କୋଇରାଲା ନିଜର ଏହି ପୁସ୍ତକରେ ଲେଖିଛନ୍ତି ଯେ, ‘୧୯୪୨-ଏକ ଲଭ ଷ୍ଟୋରି’ଫିଲ୍ମ ସ୍କ୍ରିନ୍‌ ଟେଷ୍ଟ୍‍ ଚାଲିଥିଲା। ଫିଲ୍ମର ନିର୍ଦ୍ଦେଶକ ବିଧୂ ବିନୋଦ ଚୋପ୍ରା ମନୀଷାଙ୍କୁ ଡାକିଥିଲେ। ତାଙ୍କର ସ୍କ୍ରିନ୍‌ ଟେଷ୍ଟ୍‍ ନେଇଥିଲେ। ସେହି ସମୟରେ ମନୀଷା କୋଇରାଲାଙ୍କୁ କହିଥିଲେ,ମନୀଷା ୟୁ ଆର୍‌ ସିଟ୍‌,ୟୁ ଆର୍‌ ଟେରିବଲ୍‌ ଆକ୍‌ଟ୍ରେସ୍‌।’ଏକଥା ଶୁଣି ମନୀଷା ଖୁବ୍‌ ଦୁଃଖିତ ହୋଇଥିଲେ। ଏହାପରେ ମନୀଷା ନିଜକୁ ଚାଲେଂଜ୍‌ କରିଥିଲେ। ସେ ୨୪ ଘଣ୍ଟା ସମୟ ମାଗିଥିଲେ। ନିର୍ଦ୍ଦେଶକ ବିଧୂବିନୋଦ ଚୋପ୍ରା ବି ମନୀଷାଙ୍କୁ ପରବର୍ତ୍ତୀ ସ୍କ୍ରିନ୍‌ ଟେଷ୍ଟ ଲାଗି ୨୪ ଘଣ୍ଟା ସମୟ ଦେଇଥିଲେ,ତା’ପରେ ସେ ଦିନ ସେ ଅଭ୍ୟାସ କରିଥିଲେ।
ମନୀଷାଙ୍କ ମାଆ ଝିଅର ପରିଶ୍ରମ ଦେଖି ବ୍ୟସ୍ତ ହୋଇଥିଲେ। ହେଲେ ସେଥିପ୍ରତି ଧ୍ୟାନ ଦେଇ ନ ଥିଲେ ମନୀଷା। ସେ ତା’ ପରଦିନ ସ୍କ୍ରିନ୍‌ ଟେଷ୍ଟ୍‍ ଦେଇଥିଲେ। ସେଦିନ ପ୍ରଥମରୁ ବିଧୂବିନୋଦ ଚୋପ୍ରା କହିଥିଲେ ଯେ ଯଦି ତୁମେ ଠିକ୍‌ ଭାବେ ଅଭ୍ୟାସ କରିଥିବ,ତେବେ ମାଧୁରୀ ଦୀକ୍ଷିତଙ୍କ ବଦଳରେ ତମକୁ ସାଇନ୍‌ କରିବି।ମନୀଷା ସ୍କ୍ରିନ୍‌ ଟେଷ୍ଟରେ ପାସ୍‌ ହୋଇଥିଲେ ଓ ତାଙ୍କୁ ମିଳିଥିଲା ସିନେମା ‘୧୯୪୨-ଏକ ଲଭଷ୍ଟୋରି’।
ପୂର୍ବବର୍ତ୍ତୀ ଖବର